Samara (Rusijos upė)
Samara (rus. Самара) – upė Rusijoje, Orenburgo ir Samaros srityse; Volgos kairysis intakas. Prasideda Bendrojo Syrto aukštumoje, teka šiaurės vakarų, vakarų kryptimi per stepių lygumas. Vaga vingiuota. Samaros mieste įteka į Volgos upės Samaros tvenkinį. Didžiausi intakai: Didysis Uranas, Mažasis Uranas, Tokas, Borovka, Didysis Kinelis (dešinieji), Buzulukas (kairysis). Upė laivuojama pačiame žemupyje, nuo Aleksejevkos prieplaukos (41 km). Prie Samaros įsikūrę miestai: Soročinskas, Buzulukas, Samara.